Gradient Menus in MFC - CodeProject 11,030,099 members (73,001 online)
Last Visit: 31-Dec-99 19:00 Last Update: 20-Nov-14 9:08Refresh12 Next » St. Helenabaaiers hou groot makietie | Netwerk24
St. Helenabaaiers hou groot makietie
Madré Sneyders by die jaarlikse Carols by Candlelight-Kerspartytjie.Foto:
Weskussers het die feesseisoen weer met Kersliedere en kerse begin by St. Helenabaai se jaarlikse Carols by Candlelight.
Dié geleentheid, aangebied deur Madré Sneyders, ’n gospelsanger en skoolsekretaris, is ’n jaarlikse hoogtepunt, maar verlede week se partytjie was nog meer spesiaal met die bekendstelling van haar CD.
“Die jaar het vele uitdagings gehad, maar ek het my tweede album opgeneem. Tyd om aandag te gee aan persoonlike behoeftes was min en dit het harde werk gekos om by die tydrooster te bly,” verduidelik die sanger.
Gaste by vanjaar se Kerspartytjie is vermaak deur talle plaaslike kunstenaars en is met ’n heerlike ete bederf. Byna 100 mense het opgedaag en die feestelikheid in die Steenberg’s Cove-gemeenskapsaal geniet. Besoekers van Paarl tot Ceres het saam met Weskussers gekuier.
Madré het twee nuwe komposisies uit haar eie pen – “I Believe in Christmas” en “Hy is Koning” – saam met haar Kersalbum die lig laat sien. Elke gas het met ’n CD as geskenk weggestap.
“Graag wil ek almal bedank wat die geselligheid bygewoon het, asook al die borge wie se ondersteuning dit moontlik gemaak het om die geleentheid so ’n sukses te maak. “Ek is mal oor Kersfees en dit was nog altyd ’n droom om ’n Kersfees-CD uit te bring.”